افغان سيکيورټي فورسز ديکنډي ولايت کښې په چيک پوسټونو د طالبانو د حملو کوششونه ناکامه کړيدي او جوابي کارروائۍ دوران ئې دولس طالبان وژلي دي،د طالبانو حملو کښې څلور پوليس اهلکار هم په حق رسيدلي وو

د ديکنډي صوبے پوليسو مشر نقيب الله خبري ادارو ته وئيلي دي چې پاتو اولسوالۍ کښې د سيکيورټي فورسز په چيک پوسټونو د طالبانو د حملو کوشش ناکامه کړي شوېدے

د هغه وينا وه چې ګڼ شمير طالبانو د سيکيورټي فورسز په چيک پوسټونو حمله کړي وه چې په نتيجه کښې څلور پوليس اهلکار په حق رسيدلي وو ولې د فورسز موثره جوابي کارروائۍ دوران دولس طالبان وژلي شويدي

نقيب الله زياته کړه چې د سيکيورټي فورسز او طالبانو نښته تقريبا څلور ګهنټې جاري وه او اوس دغه سيمه په مکمله توګه د سيکيورټي فورسز ولقه کښې ده